CELEX: 32019D0052
Language: et
Date: 2018-12-20 00:00:00
Title: Nõukogu otsus (EL) 2019/52, 20. detsember 2018, millega antakse luba alustada läbirääkimisi lepingu üle, millega muudetakse kodulinnuliha ja kodulinnulihavalmististe suhtes kohaldatavat tariifikvooti ning muudetakse muude kodulinnuliha jaotustükkide suhtes kohaldatavat tariifirežiimi, mis on sätestatud ühelt poolt Euroopa Liidu ja selle liikmesriikide ning teiselt poolt Ukraina vahelise assotsieerimislepingu 1. peatüki I-A lisas

14.1.2019   
               
               
                  ET
               
               
                  Euroopa Liidu Teataja
               
               
                  L 10/62
               
            
         NÕUKOGU OTSUS (EL) 2019/52,
         20. detsember 2018,
         millega antakse luba alustada läbirääkimisi lepingu üle, millega muudetakse kodulinnuliha ja kodulinnulihavalmististe suhtes kohaldatavat tariifikvooti ning muudetakse muude kodulinnuliha jaotustükkide suhtes kohaldatavat tariifirežiimi, mis on sätestatud ühelt poolt Euroopa Liidu ja selle liikmesriikide ning teiselt poolt Ukraina vahelise assotsieerimislepingu 1. peatüki I-A lisas
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõigetega 3 ja 4,
         võttes arvesse Euroopa Komisjoni soovitust
         ning arvestades järgmist:
         
                     (1)
                  
                  
                     Ühelt poolt Euroopa Liidu ja Euroopa Aatomienergiaühenduse ning nende liikmesriikide ning teiselt poolt Ukraina vaheline assotsieerimisleping (1) (edaspidi „assotsieerimisleping“) allkirjastati Brüsselis 21. märtsil ja 27. juunil 2014. Seda on ajutiselt kohaldatud alates 1. jaanuarist 2016 ning see jõustus 1. septembril 2017.
                  
               
                     (2)
                  
                  
                     Alates 2016. aasta teisest poolest on Ukrainast liitu imporditud tariifiridade CN 0207 13 70 („muud värsked või jahutatud tükid“) ja CN 0207 14 70 („muud külmutatud tükid“) all kodulinnuliha uut tüüpi jaotustükke. Kõnealune import on järsult kasvanud, suurenedes 2018. aasta esimese kuue kuu jooksul 25 000 tonnini. Assotsieerimislepingu kohaselt võib selline kaup siseneda liidu turule tollimaksuvabalt ilma koguseliste piiranguteta.
                  
               
                     (3)
                  
                  
                     Kodulinnuliha uut tüüpi jaotustükk koosneb traditsioonilisest rinnatükist koos õlavarreluudega ning seda on võimalik pärast vähest töötlemist liidus turustada liidu turul kui kodulinnu rinnaliha. Sellest tulenevalt võib kõnealuste jaotustükkide piiramatu import kahjustada tingimusi, mida assotsieerimislepingu kohaselt tuleb kohaldada kodulinnuliha traditsiooniliste rinnatükkide liitu importimise suhtes, eelkõige tariifikvoodi vormis sätestatud koguselisi piiranguid.
                  
               
                     (4)
                  
                  
                     Seepärast tuleks alustada läbirääkimisi, et sõlmida leping, millega muudetakse assotsieerimislepingut seoses kodulinnuliha ja kodulinnulihavalmististe tariifikvoodi mahuga, ja taaskehtestada enamsoodustusrežiimi tollimaks Ukrainast pärit impordile, mis ületab kõnealust tariifikvooti,
                  
               ON VASTU VÕTNUD KÄESOLEVA OTSUSE:
         
            Artikkel 1
            Komisjonile antakse luba pidada liidu nimel läbirääkimisi, et muuta assotsieerimislepingu 1. peatüki I-A lisas esitatud liidu tariifitabeli tariifiridu CN 0207 13 70 („muud värsked või jahutatud tükid“) ja CN 0207 14 70 („muud külmutatud tükid“) ning assotsieerimislepingu I-A lisa liites sätestatud kodulinnuliha ja kodulinnulihavalmististe suhtes kohaldatavaid tariifikvoote.
         
         
            Artikkel 2
            Läbirääkimisi peetakse käesoleva otsuse addendum'is esitatud nõukogu läbirääkimisjuhiste kohaselt.
         
         
            Artikkel 3
            Läbirääkimiste pidamisel konsulteeritakse Euroopa Liidu toimimise lepingu artikli 207 lõike 3 kolmandas lõigus ettenähtud kaubanduspoliitika komiteega.
         
         
            Artikkel 4
            Käesolev otsus on adresseeritud komisjonile.
         
         
            Brüssel, 20. detsember 2018
            
               
                  Nõukogu nimel
               
               
                  eesistuja
               
               E. KÖSTINGER
            
         
         
            (1)  ELT L 161, 29.5.2014, lk 3.